شه‌فه‌ق نيوز/ ريكخرياگيگ مه‌ده‌نى له‌ دياله‌، ئاشكراى تۆماركردن 19 هه‌وڵ و حاڵه‌تيگ خوه‌يكوشتن كرد له‌ ئمساڵ له‌وه‌ر هووكاره‌يل جياجيا.
له‌ى باوه‌ته‌و، حسێن خه‌زره‌جى وه‌ڕيه‌وبه‌ر ريكخرياگ دياله‌ ئه‌را مافه‌يل ئاده‌ميزاد ئه‌را شه‌فه‌ق نيوز ئه‌وه‌ ده‌رخست ك ريكخريايه‌گه‌ى ئاماره‌يل پڕ دقه‌تيگ له‌باره‌ى خوه‌يكوشتن 13 كه‌س تۆمار كردگه‌، 9 ژن و 4 پياگ و 6 هه‌وڵه‌يل تر خوه‌يكوشى ك گشت ئه‌وانه‌يش نژ بوينه‌ له‌ دياله‌ له‌ ماوه‌ى ئمساڵ 2020.
جى باسه‌، خه‌زره‌جى ئى هووكاره‌يل خوه‌يكوشيه‌ برده‌و ئه‌را بارودوخ ده‌روينى و ئابوورى و كاريگه‌رى بڕيگ له‌ سايته‌يل په‌يوه‌ندى كۆمه‌ڵايه‌تى ك وه‌شيوه‌ى فريه‌يگ كاريگه‌رى كردنه‌سه‌ لان ده‌روين هه‌رزه‌كاره‌يل.
